''Mus og mænd'' er et drama om drømmene hos to løsarbejdere inden for landbruget i Californien. Den fik ros af kritikerne,<ref name=parini /> og ved nobelpristildelingen i 1962 blev den betegnet som et "lille mesterstykke".<ref name=nobel /> Som teaterstykke blev det en stor succes, der i originalopsætningen havde [[Wallace Ford]] i rollen som George og [[Broderick Crawford]] som hans følgesvend, den mentalt barnlige, men fysisk stærke omrejsende karl, Lennie. Steinbeck nægtede at rejse til New York fra sit hjem i Californien for at overvære stykket, idet han fortalte teaterdirektøren [[George S. Kaufman]], at stykket, som det fandtes i hans hoved, var "perfekt", og at uanset hvad der blev opført på en scene, ville det blot blive en skuffelse for ham. Steinbeck skrev senere yderligere to teaterstykker, ''Månen er skjult'' (''The Moon Is Down'') og ''Livsflammen'' (''Burning Bright'').
Journalistik Kultur